**Julius Hermonen** (s. 20. tammikuuta 1997 Oulu) on suomalainen jääkiekkoilija, joka pelaa SM-liigajoukkue Oulun Kärpissä. Hän on pelipaikaltaan vasen laitahyökkääjä.

Ura
---

Hermonen on Oulun Kärppien kasvatti. Hän voitti kauden 2012–2013 päätteeksi C-nuorten Suomenmestaruuden. Kauden 2014–2015 päätteeksi Hermonen voitti B-nuorten Suomenmestaruuden.

Kaudella 2016–2017 Hermonen debytoi Kärppien SM-liigajoukkueessa, jossa hän pelasi 14 runkosarjaottelua ilman tehopisteitä. Hermonen teki liigadebyyttinsä 19. marraskuuta 2016 KooKoota vastaan. Hänelle avautui paikka Kärppien kokoonpanosta John Albertin ja Toni Kähkösen poissaolojen myötä. Hermonen merkittiin joukkueen kolmosketjun vasempaan laitaan Antti Kalaputaan ja Tuomas Vartiaisen viereen. Hän sai ottelussa jääaikaa 6.51 minuuttia.

Huhtikuussa 2017 Hermonen teki Kärppien kanssa kolmivuotisen SM-liigasopimuksen. Elokuussa seura lainasi hänet toistaiseksi voimassa olevalla sopimuksella Mestis-joukkue Rovaniemen Kiekkoon kaudeksi 2017–2018, kun Hermonen siirtyi samalla suorittamaan varusmiespalvelustaan Rovaniemelle. Hänen kautensa jäi loukkaantumisenkin vuoksi rikkonaiseksi ja Hermonen teki RoKissa 20 runkosarjaottelussa tehot 3+7=10 ja kahdessa Suomen Cupin ottelussa tehot 1+1=2. Hän pelasi kauden aikana Kärpissä yhden runkosarjaottelun.

Elokuussa 2018 Kärpät lainasi Hermosen alustavasti koko kauden 2018–2019 kattavalla sopimuksella RoKiin. Hänet valittiin Mestiksen joulukuun 2018 kuukauden kentälliseen. Kärpät kutsui Hermosen vahvuuteensa Mestarien liigan alkulohkon viimeiseen otteluun 17. lokakuuta 2018 vierasotteluun tšekkiläistä HK Hradec Královéa vastaan, kun jo lohkovoittonsa varmistanut Kärpät antoi hyökkääjistä lepoaikaa Ville Leskiselle ja Nicklas Lasulle. Hermonen teki ottelussa pääsarjauransa avausmaalin. Joulukuussa 2018 hän teki Kärppien kanssa vuoden mittaisen jatkosopimuksen. Hermonen pelasi RoKissa kaikkiaan 37 runkosarjaottelua ja johti joukkueen sisäistä piste- ja maalipörssiä tehoilla 17+12=29. Hän oli runkosarjan päätteeksi lopulta RoKin paras maalintekijä. Hermonen pelasi siellä myös kaksi Suomen Cupin ottelua tehden kaksi maalia. Siirtorajan kynnyksellä, helmikuussa 2019 hänen lainasopimuksensa kerrottiin päättyneen ja Hermosen vahvistettiin palaavan Kärppien vahvuuteen. Hän pelasi neljä SM-liigaottelua ilman tehopisteitä, mutta pääosin Hermonen vahvisti seuran A-nuoria pudotuspeleissä, jotka päättyivät Suomenmestaruuteen.

Kausi 2019–2020 oli Hermoselle varsinainen tulokaskausi SM-liigassa ja hän teki 31 runkosarjaottelussa tehot 3+9=12. CHL:ssä Hermonen pelasi neljä ottelua ilman tehopisteitä. Hän pelasi kauden aikana myös kolme Mestis-ottelua lainalla Kokkolan Hermeksessä loka-marraskuun 2019 vaihteessa. Marraskuussa 2019 Hermonen teki Kärppien kanssa kaksivuotisen jatkosopimuksen kevääseen 2022 saakka. Kaudella 2020–2021 hän jäi yhä lähinnä rotaatiorooliin. Joulukuussa 2021 Hermonen teki Kärppien kanssa kaksivuotisen jatkosopimuksen.

Pelityyli
---------

Kärppien entisen urheilutoimenjohtaja Harri Ahon mukaan Hermonen on hyvä kahden suunnan hyökkääjä. Hän on itse maininnut esikuvakseen hänen kanssaan viidellä kaudella Kärpissä joukkuetoverina pelanneen Mika Pyörälän.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2013–2014 | Kärpät | A-SM | 2 | 1 | 0 | 1 | 0 | – | – | – | – | – |
| 2014–2015 | Kärpät | A-SM | 2 | 0 | 0 | 0 | 2 | – | – | – | – | – |
| 2015–2016 | Kärpät | A-SM | 47 | 7 | 11 | 18 | 22 | 2 | 1 | 2 | 3 | 0 |
| 2016–2017 | Kärpät | A-SM | 37 | 11 | 16 | 27 | 38 | 6 | 1 | 2 | 3 | 18 |
|  | Kärpät | SM-liiga | 14 | 0 | 0 | 0 | 2 | – | – | – | – | – |
| 2017–2018 | Kärpät | SM-liiga | 1 | 0 | 0 | 0 | 2 | – | – | – | – | – |
|  | RoKi | Mestis | 20 | 3 | 7 | 10 | 14 | – | – | – | – | – |
| 2018–2019 | Kärpät | A-SM | 5 | 3 | 4 | 7 | 6 | 10 | 3 | 4 | 7 | 8 |
|  | Kärpät | SM-liiga | 4 | 0 | 0 | 0 | 0 | – | – | – | – | – |
|  | RoKi | Mestis | 37 | 17 | 12 | 29 | 30 | – | – | – | – | – |
| 2019–2020 | Kärpät | SM-liiga | 31 | 3 | 9 | 12 | 0 | – | – | – | – | – |
|  | Hermes | Mestis | 3 | 1 | 0 | 1 | 2 | – | – | – | – | – |
| 2020–2021 | Kärpät | SM-liiga | 41 | 2 | 6 | 8 | 14 | 2 | 0 | 0 | 0 | 0 |
| 2021–2022 | Kärpät | SM-liiga | 51 | 3 | 8 | 11 | 22 | 1 | 0 | 0 | 0 | 0 |
| 2022–2023 | Kärpät | SM-liiga | 39 | 1 | 4 | 5 | 2 | – | – | – | – | – |
| 7 kautta | yhteensä | SM-liiga | 181 | 9 | 27 | 36 | 42 | 3 | 0 | 0 | 0 | 0 |
| 3 kautta | yhteensä | Mestis | 60 | 21 | 19 | 40 | 46 | – | – | – | – | – |

Lähteet
-------

* Julius Hermonen The Internet Hockey Databasessa (englanniksi)
* Julius Hermonen Eurohockey-sivustolla (englanniksi)
* Julius Hermonen *Elite Prospects*. Everysport Media Group AB.  (englanniksi)

### Viitteet

1. ↑  RoKi Hockey *facebook.com*.  24.8.2018. RoKi Hockey Oy. Viitattu 14.2.2019.
2. ↑  Tarinat *instagram.com*.  17.7.2023. Oulun Kärpät Oy. Viitattu 17.7.2023.
3. 1 2 3 4 5  Julius Hermonen *Elite Prospects*. Everysport Media Group AB.  (englanniksi)
4. ↑  Onnela, Janne: Kii­ma­lai­sen paita kattoon ennen Koo­Koo-pe­liä – Albert taas poissa ko­koon­pa­nos­ta *kaleva.fi*.  19.11.2016. Kaleva365 Oy. Viitattu 2.5.2023.
5. ↑  Kokoonpanot *liiga.fi*.  19.11.2016. Jääkiekon SM-liiga Oy. Viitattu 19.5.2021.
6. ↑  Ottelutilastot *liiga.fi*.  19.11.2016. Jääkiekon SM-liiga Oy. Viitattu 19.11.2016.
7. ↑  Kärppien kauden 2017–2018 joukkue rakentuu suurin harppauksin *Jatkoaika.com*.  18.4.2017. Jatkoaika r.y. Viitattu 19.4.2017.
8. ↑  Sarajärvi, Juho: Kärppien Hermonen lainasopimuksella RoKiin *Jatkoaika.com*.  15.8.2017. Jatkoaika r.y. Viitattu 15.8.2017.
9. ↑  Kärpät lainaa Hermosen Rovaniemelle *Jatkoaika.com*.  24.8.2018. Jatkoaika r.y. Viitattu 24.8.2018.
10. ↑  Mestiksen joulukuun kentällinen valittu - nämä kuusi pelaajaa olivat ilmiliekeissä joulukuussa *mestis.fi*.  3.1.2019. Suomen Jääkiekkoliitto – Finlands Ishockeyförbund ry.  Arkistoitu 4.1.2019. Viitattu 3.1.2019.
11. ↑  Kärpät päättää CHL-alkulohkonsa Tšekissä *oulunkarpat.fi*.  17.10.2018. Oulun Kärpät Oy. Viitattu 17.10.2018.
12. ↑  Matches *championshockeyleague.com*.  17.10.2018. Champions Hockey League (CHL) AG. Viitattu 17.10.2018. (englanniksi)
13. ↑  Halonen, Sami: Kärpät julkaisi peräti 10 jatkosopimusta – Lasse Kukkosenkin jatko selvisi *Jatkoaika.com*.  18.12.2018. Jatkoaika r.y. Viitattu 18.12.2018.
14. ↑  Elite Prospects - RoKi *eliteprospects.com*. Everysport Media Group AB. Viitattu 7.5.2019. (englanniksi)
15. ↑  Huttulan ja Hermosen lainajaksot RoKissa päätökseen – Sedlak matkaa toiseen suuntaan *lapinkansa.fi*.  13.2.2019. Kaleva365 Oy. Viitattu 16.4.2021.
16. ↑  JULIUS HERMONEN LAINALLE *kokkolanhermes.fi*.  29.11.2019. Edustus Hermes ry. Viitattu 18.3.2020.
17. ↑  Hermoselle ja Koskenkorvalle kahden vuoden jatkosopimukset *karpat.fi*.  7.11.2019. Oulun Kärpät Oy. Viitattu 8.11.2019.
18. ↑  Siira, Kimmo: Kärp­pien taitava hyök­kää­jä Tino Met­sä­vai­nio myön­tää, että ro­taa­tio­pe­laa­jan rooli rassaa välillä pää­kop­paa: "Var­sin­kin, jos pelaa hyvän pelin ja on silti seu­raa­vas­sa ot­te­lus­sa kat­so­mos­sa" *kaleva.fi*.  5.1.2021. Kaleva365 Oy. Viitattu 19.5.2021.
19. 1 2  Julius Hermoselle jatkosopimus: "Hyvä kahden suunnan hyökkääjä" *karpat.fi*.  3.12.2021. Oulun Kärpät Oy. Viitattu 3.12.2021.

Kärpät – SM-liiga
4 Kivistö |
9 Berglund |
11 Peltonen |
12 Anttila (**A**) |
13 Junttila |
16 Heikkala |
18 Antti-Roiko |
19 Yliniemi |
20 Björkqvist |
23 Kemppainen (**A**) |
25 Paaso |
27 Jakobsson |
29 Alasiurua |
30 Kokko |
31 Vedenpää |
42 Lohisalo |
48 Antonen |
51 Koskenkorva |
52 Koivisto |
53 Westerholm |
55 Ohtamaa (**C**) |
57 Hyry |
59 Hermonen |
61 Pieniniemi |
62 Olkkonen |
63 Jandus |
74 Tiivola |
77 Turunen |
-- Koivunen  

Valmentajat Marjamäki – Mäntymaa – Sihvonen – Hilli – Jaakola